Document ID: 32014D0843

KOMISIJAS ĪSTENOŠANAS LĒMUMS
(2014. gada 26. novembris),
ar kuru groza Īstenošanas lēmumu 2013/747/ES, Euratom, ar ko Apvienotajai Karalistei atļauj izmantot noteiktas aptuvenas aplēses PVN pašu resursu bāzes aprēķinam
(izziņots ar dokumenta numuru C(2014) 8924)
(Autentisks ir tikai teksts angļu valodā)
(2014/843/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
apspriedusies ar Padomdevēju komiteju pašu resursu jautājumos,
tā kā:
(1)
Saskaņā ar Padomes Direktīvas 2006/112/EK (2) 371. pantu Apvienotā Karaliste var turpināt atbrīvot no nodokļa darījumus, kas minēti šīs direktīvas X pielikuma B daļā, ja tā šos darījumus atbrīvoja no nodokļa 1978. gada 1. janvārī; šie darījumi ir jāņem vērā, nosakot PVN pašu resursu bāzi.
(2)
Apvienotā Karaliste 2014. gada 22. aprīļa atbildē uz Komisijas 2014. gada 4. februāra vēstuli attiecībā uz PVN pašu resursu pārbaužu vienkāršošanu (3) lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 7. un 9. punktā, no 2014. līdz 2020. finanšu gadam. Apvienotā Karaliste ir pierādījusi, ka vēsturiskie procentuālie apjomi laika gaitā ir saglabājušies stabili. Apvienotajai Karalistei tāpēc būtu jāatļauj aprēķināt PVN pašu resursu bāzi, izmantojot fiksētus procentus saskaņā ar Komisijas nosūtīto vēstuli.
(3)
Pārredzamības un juridiskās noteiktības labad ir lietderīgi noteikt šai atļaujai termiņu.
(4)
Tāpēc ir lietderīgi attiecīgi grozīt Komisijas Īstenošanas lēmumu 2013/747/ES, Euratom (4),
IR PIEŅĒMUSI ŠO LĒMUMU.
1. pants
Īstenošanas lēmumu 2013/747/ES, Euratom groza šādi:
1)
lēmuma 1. pantu aizstāj ar šādu:
“1. pants
Lai aprēķinātu PVN pašu resursu bāzi no 2013. gada 1. janvāra līdz 31. decembrim, Apvienotajai Karalistei ir atļauts izmantot aptuvenas aplēses attiecībā uz šādām darījumu kategorijām, kas minētas Direktīvas 2006/112/EK X pielikuma B daļā:
apbūves zemes piegāde (9. punkts).”
;
2)
pēc 1. panta iekļauj šādu 1.a un 1.b pantu:
“1.a pants
Lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Apvienotajai Karalistei ir atļauts izmantot 0,01 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 7. punktā (slimnīcas).
1.b pants
Lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Apvienotajai Karalistei ir atļauts izmantot 0,004 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 9. punktā (ēkas un apbūves zeme).”
;
3)
lēmuma 2. pantu svītro.
2. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2014. gada 26. novembrī

Labels: 2
1
0
3
18
15